50 जिलों में स्वच्छता अभियान चलाकर पहूंचे जैसलमेर
प्रधानमंत्रीके स्वच्छ अभियान से प्रभावित होकर देशभर में स्वच्छता की अलख जगाने स्वयं के खर्च से भारत भ्रमण पर निकले उदयपुर के कैलाश पंचाल सोमवार को जैसलमेर पहुंचे। यहां पहुंचने के साथ ही उन्होंने स्वर्णनगरी में लोगों को साफ सफाई रखने को लेकर जागरूकता अभियान चलाया। नगर परिषद की सभापति कविता खत्री ने पंचाल की भारत भ्रमण यात्रा को हरी झंडी दिखाकर रवाना किया। पंचाल देश के प्रमुख शहरों में जाकर लोगों को स्वच्छ की सीख दे रहे है। उन्होंने बताया कि अब तक उन्होंने राजस्थान के 20 जिलों में स्वच्छता को लेकर जागरूकता अभियान चलाया है।
सीमापर गोली नहीं खा सकता, स्वच्छता की अलख जगा रहा हूं : भारतभ्रमण यात्रा में स्वच्छता का संदेश लेकर निकले पंचाल ने बताया कि उनका वजन करीब 40 किलो है वे सीमा पर लड़कर गोली नहीं खा सकते लेकिन स्वच्छता के प्रति लोगों को जागरूक कर देश सेवा का काम तो कर ही सकते है। इसीलिए उन्होंने ठानी की देश में प्रधानमंत्री के स्वच्छता अभियान का पुरजोर तरीके से सपोर्ट करना है।
5 राज्यों के 50 जिलों में दी स्वच्छता की सीख
भारतभ्रमण यात्रा कर लोगों को स्वच्छता की सीख दे रहे कैलाश पंचाल अब तक गुजरात, महाराष्ट्र, दिल्ली, उत्तरप्रदेश राजस्थान के 50 जिलों में स्वच्छता की सीख दे चुके है। कैलाश सोमवार को बीकानेर से जैसलमेर पहुंचे तथा यहां जागरूकता कार्यक्रम आयोजित कर बाड़मेर के लिए रवाना होंगे। विभिन्न शहरों में जाकर पंचाल अपने रथ के माध्यम से लोगों में स्वच्छता को लेकर संदेश दे रहे है। उन्होंने बताया कि वे 2 अक्टूबर से ही भारत भ्रमण पर है तथा 2019 तक देश के प्रमुख शहरों में जाकर स्वच्छता के लिए जागरूक करेंगे।
जैसलमेर. हरी झंडी दिखाते सभापति उपस्थित अन्य।
अभियान
hin_Deva hin_Deva hin_Deva hin_Deva hin_Deva hin_Deva npi_Deva